smcproject/ml-wiki-sentences huggingface dataset:
Bg2 Bg7 5.
Nf3 (Leningrad Dutch) A88: 1.d4 f5 2.c4 Nf6 3.g3 g6 4.
Nf3 0-0 6.0-0 d6 7.
Nc3 c6 (Leningrad Dutch) A89: 1.d4 f5 2.c4 Nf6 3.g3 g6 4.
Nc3 Nc6 (Leningrad Dutch) A90: 1.d4 f5 2.c4 Nf6 3.g3 e6 4.
Bg2 A91: 1.d4 f5 2.c4 Nf6 3.g3 e6 4.
Bg2 Be7 A92: 1.d4 f5 2.c4 Nf6 3.g3 e6 4.
Nf3 0-0 A93: 1.d4 f5 2.c4 Nf6 3.g3 e6 4.
Nf3 0-0 6.0-0 d5 7.b3 (Botvinnik Variation) A94: 1.d4 f5 2.c4 Nf6 3.g3 e6 4.
Nf3 0-0 6.0-0 d5 7.b3 c6 8.
Ba3 (Stonewall) A95: 1.d4 f5 2.c4 Nf6 3.g3 e6 4.
Nf3 0-0 6.0-0 d5 7.
Nc3 c6 (Stonewall) A96: 1.d4 f5 2.c4 Nf6 3.g3 e6 4.
Nf3 0-0 6.0-0 d6 A97: 1.d4 f5 2.c4 Nf6 3.g3 e6 4.
Nc3 Qe8 (Ilyin–Genevsky Variation) A98: 1.d4 f5 2.c4 Nf6 3.g3 e6 4.
Nc3 Qe8 8.
Qc2 (Ilyin–Genevsky Variation) A99: 1.d4 f5 2.c4 Nf6 3.g3 e6 4.
Nc3 Qe8 8.b3 (Ilyin–Genevsky Variation) ഇതും കാണുക അവലംബം കൂടുതൽ വായനയ്ക്ക് പുറത്തേയ്ക്കുള്ള കണ്ണികൾ Learning the Dutch Defense Archived 2009-09-26 at the Wayback Machine .
Nouvel essai sur le jeu des échecs 1789 (Google Books)
ട്രാവൻകൂർ പ്ലൈവുഡ് ഇൻഡസ്ട്രീസ് ലിമിറ്റഡ്
കൊല്ലം ജില്ലയിലെ പുനലൂരിൽ സ്ഥിതി ചെയ്യുന്ന ഒരു പൊതുമേഖലാ സ്ഥാപനമാണു ട്രാവൻകൂർ പ്ലൈവുഡ് ഇൻഡസ്ട്രീസ് ലിമിറ്റഡ് (പ്രാദേശികമായി പ്ലൈവുഡ് ഫാക്ടറി) 1963 നവംബർ 1നു എറണാകുളത്തു രജിസ്റ്റർ ചെയ്ത കമ്പനിയിൽ ആദ്യകാലത്ത് 750ഓളം തൊഴിലാളികൾ പണിയെടുത്തിരുന്നു.
അസംസ്കൃത സാധനമായ വെള്ളത്തടി ഫാക്ടറിക്ക് നൽകിയിരുന്നത് വനംവകുപ്പാണ്.
വനംവകുപ്പാണു അസംസ്കൃതവസ്തുവായ വെള്ളത്തടി നൽകിയിരുന്നത്.
പുനലൂരിൽ കല്ലടയാറിന്റെ തീരത്ത് പേപ്പർ മില്ലിനു സമീപമായി പിറവന്തൂർ പഞ്ചായത്തിൽ 66 ഏക്കർ സ്ഥലം ഫാക്ടറിക്ക് സ്വന്തമായുണ്ട്.
എന്നാൽ പിൽക്കാലത്ത്‌ കുറഞ്ഞ വിലയ്‌ക്ക്‌ സർക്കാർ തടി നൽകുന്നത്‌ തടസ്സപ്പെടുകയും കെ.എസ്‌.
ആർ.സി.ടി നൽകിക്കൊണ്ടിരുന്ന ഓർഡറുകൾ നിർത്തലാക്കുകയും ചെയ്‌തതോടെ പ്ലൈവുഡ്‌ ഫാക്ടറി അടച്ചുപൂട്ടുകയായിരുന്നു  2004ൽ സ്ഥാപനം അടച്ചുപൂട്ടി.
അവലംബം ↑ http://kollam.nic.in/indu.htm ↑ https://www.zaubacorp.com/company/TRAVANCORE-PLYWOOD-INDUSTRIES-LTD/U20211KL1963SGC002032 ↑ http://www.thejasnews.com/index.jsp?tp=det det=yes news_id=201003117005752771%5Bപ്രവർത്തിക്കാത്ത+കണ്ണി%5D ↑
ട്രാവൻകൂർ ലെജിസ്ലേറ്റീവ് കൗൺസിൽ 1888-91 ഇംഗ്ലീഷ് വിലാസം https://ml.wikipedia.org/wiki/Travancore_Legislative_Council_1888-91 ട്രാവൻകൂർ ലെജിസ്ലേറ്റീവ് കൗൺസിലിന്റെ 1888 ഓഗസ്റ്റ് 23-നു നടന്ന ആദ്യ യോഗത്തിന്റെ മിനിട്ട്സിന്റെ ആദ്യ പേജ്
1888 മാർച്ച് 30നാണ് ഇന്ത്യൻ നാട്ടുരാജ്യങ്ങളിലാദ്യമായി ഒരു നിയമനിർമ്മാണ സഭ രൂപീകരിച്ചുകൊണ്ടുള്ള ഉത്തരവ് വന്നത്.
ട്രാവൻകൂർ ലെജിസ്ലേറ്റീവ് കൗൺസിൽ അഥവാ തിരുവിതാംകൂർ നിയമനിർമ്മാണസഭയായിരുന്നു ഇത്തരത്തിലെ ആദ്യ സഭ.
എട്ടംഗങ്ങളായിരുന്നു സഭയിൽ ആകെയുണ്ടായിരുന്നത്.
അഞ്ചുപേർ ഔദ്യോഗികാംഗങ്ങളും മൂന്നുപേർ അനൗദ്യോഗികാംഗങ്ങളുമായിരുന്നു.
ഹജൂർകച്ചേരിയുടെ ( സെക്രട്ടേറിയറ്റ് ) വടക്കേയറ്റത്തുള്ള ദിവാൻ ഓഫീസിന്റെ രണ്ടാം നിലയിലാണ് 1888 ആഗസ്ത് 23 ന് ഉച്ചയ്ക്ക് പന്ത്രണ്ടുമണിക്ക് നിയമനിർമ്മാണ സഭയുടെ ആദ്യയോഗം നടന്നത്.
ദിവാൻ ടി. രാമറാവുവായിരുന്നു അധ്യക്ഷൻ.
ഈ സഭ പാസാക്കുന്ന നിയമങ്ങളിലാണ് പിന്നീട് മഹാരാജാവ് ഒപ്പുവച്ചിരുന്നത്.
അതേവരെ ദിവാനും ഉദ്യോഗസ്ഥന്മാരും ചേർന്ന് എഴുതിയുണ്ടാക്കുന്ന നിയമങ്ങളിൽ രാജാവ് ഒപ്പുവയ്ക്കുകയും അത് വിളംബരങ്ങളായി പ്രസിദ്ധീകരിക്കുകയും ചെയ്യുക എന്ന പതിവായിരുന്നു നിലവിലുണ്ടായിരുന്നത്.
അത് ഈ സംവിധാനം തുടങ്ങിയതോടെ മാറി.
നിയമനിർമ്മാണ കാര്യത്തിൽ ഗവണ്മെന്റിന് ആവശ്യമായ ഉപദേശം നൽകുകയായിരുന്നു കൗൺസിലിന്റെ ചുമതല .
കൗൺസിലിന്റെ കാലാവധി മൂന്നുവർഷമായിരുന്നു ആദ്യത്തെ ലെജിസ്ലേറ്റീവ് കൗൺസിലിന്റെ കാലാവധി 1888, '89, '90 എന്നീ വർഷങ്ങളിലായിരുന്നു.
എട്ടുപേരുള്ള സഭയിൽ അഞ്ചുപേർ ഉദ്യോഗസ്ഥരും മൂന്നുപേർ അനൗദ്യോഗികാംഗങ്ങളുമായിരുന്നു .
ഔദ്യോഗിക അംഗങ്ങൾ വാട്ട്സ് എഫ്. നീലകണ്ഠ പിള്ള കെ. പേച്ചിയപ്പ നായ്ക്കർ എസ്. രാജാ റാം റാവു ടി. ശങ്കര സുബ്ബു അയ്യർ എസ്. അനൗദ്യോഗിക അംഗങ്ങൾ ശിവൻ പിള്ള പി.എസ്. താണു പിള്ള പി. വേദാദ്രീശദാസ മുദലിയാർ ടി. യോഗങ്ങൾ 1888 ഓഗസ്റ്റ് 23
നാലു ബില്ലുകളാണ് ഈ യോഗത്തിൽ പരിഗണിക്കപ്പെട്ടത്.
ബിൽ റ്റു റെഗുലേറ്റ് ദി റിലേഷൻസ് ബിറ്റ്‌വീൻ ജെന്മീസ് ആൻഡ് ദെയർ ടെനന്റ്സ് (ജന്മിമാർക്കും കുടിയാന്മാർക്കുമിടയിലെ ബന്ധം നിയന്ത്രിക്കാനുദ്ദേശിച്ചുള്ള ബിൽ) കോഡ് ഓഫ് ക്രിമിനൽ പ്രൊസീജ്യർ (ക്രിമിനൽ നടപടിച്ചട്ടം) റിക്കവറി ഓഫ് അരിയേഴ്സ് ഓഫ് ലോക്കൽ റെവന്യൂ ബിൽ (പ്രാദേശിക നികുതിക്കുടിശ്ശിക പിരിച്ചെടുക്കാനുള്ള ബിൽ) കോഡ് ഓഫ് സിവിൽ പ്രൊസീജ്യർ (സിവിൽ നടപടിച്ചട്ടം) ഒക്റ്റോബർ 16
റിക്കവറി ഓഫ് അരിയേഴ്സ് ഓഫ് ലോക്കൽ റെവന്യൂ ബിൽ സെലക്റ്റ് കമ്മിറ്റിക്കു വിടുക മാത്രമാണ് ഈ ദിവസമുണ്ടായ നടപടി.
1889 ഫെബ്രുവരി 26
രണ്ട് ബില്ലുകളാണ് ഈ ദിവസം പരിഗണിച്ചത് കോഡ് ഓഫ് ക്രിമിനൽ പ്രൊസീജ്യർ (അമെൻഡ്മെന്റ്) ബിൽ സെലെക്റ്റ് കമ്മിറ്റിക്കു വിട്ടു.
കോഡ് ഓഫ് സിവിൽ പ്രൊസീജ്യർ (അമെൻഡ്മെന്റ്) ബിൽ സെലെക്റ്റ് കമ്മിറ്റിക്കു വിട്ടു.
മാർച്ച് 2
രണ്ട് ബില്ലുകളാണ് ഈ ദിവസം പരിഗണിച്ചത് ബിൽ ഫോർ കോൺസ്റ്റിറ്റ്യൂഷൻ ഓഫ് ഹൈക്കോർട്ട് (ഹൈക്കോടതി സ്ഥാപിക്കുവാനുള്ള ബിൽ) ബിൽ റ്റു റെഗുലേറ്റ് ദി റിലേഷൻസ് ബിറ്റ്‌വീൻ ജെന്മീസ് ആൻഡ് ദെയർ ടെനന്റ്സ് (ജന്മിമാർക്കും കുടിയാന്മാർക്കുമിടയിലെ ബന്ധം നിയന്ത്രിക്കാനുദ്ദേശിച്ചുള്ള ബിൽ) ജൂൺ 6
അഞ്ചൽ ബില്ലാണ് ഈ യോഗത്തിൽ പരിഗണിച്ചത്.
ഹൈക്കോർട്ട് ബില്ലിനെതിരായ ഒരു പെറ്റീഷനും പരിഗണിക്കുകയുണ്ടായി.
ജൂൺ 8
അഞ്ചൽ ബിൽ മാത്രമാണ് ഈ ദിവസവും പരിഗണിച്ചത് ജൂലൈ 23
സിവിൽ പ്രൊസീജ്യർ ബില്ലിനെ സംബന്ധിച്ച സെലക്റ്റ് കമ്മിറ്റി റിപ്പോർട്ട് ഈ യോഗത്തിൽ പരിഗണിച്ചു.
ജൂലൈ 24
സിവിൽ പ്രൊസീജ്യർ ബിൽ ഈ ദിവസവും ചർച്ച ചെയ്തു.
പല വകുപ്പുകളിലെയും ഭേദഗതി നിർദ്ദേശങ്ങൾ ചർച്ച ചെയ്യപ്പെട്ടു.
ഓഗസ്റ്റ് 9
സിവിൽ പ്രൊസീജ്യർ ബിൽ പാസ്സാക്കപ്പെട്ടു.
1890 ജനുവരി 9
അഞ്ചു വിഷയങ്ങളാണ് യോഗത്തിൽ പരിഗണിച്ചത്.
ആംസ് റെഗുലേഷൻ (വാട്ട്സ് മുന്നോട്ടുവച്ചത് - വേട്ടക്കാർക്ക് വിദേശ തോക്കുകൾ ലൈസൻസില്ലാതെ ഇറക്കുമതി ചെയ്യാനുള്ള അനുമതി) അവതരണാനുമതി നൽകപ്പെട്ടു.
ടുബാക്കോ റെഗുലേഷൻ (പുകയില കള്ളക്കടത്തുനടത്തുന്ന കുറ്റത്തിന് ശിക്ഷ നൽകാനുള്ള നിയമം - താണുപിള്ള മുന്നോട്ടുവച്ചത്) അവതരണാനുമതി നൽകപ്പെട്ടു.
സ്റ്റാമ്പ് റെഗുലേഷൻ I ഓഫ് 1059 (പരിഷ്കരിക്കാനുള്ള ബിൽ താണുപിള്ള കൊണ്ടുവന്നെങ്കിലും പിൻവലിക്കപ്പെട്ടു) റെജിസ്ട്രേഷൻ റെഗുലേഷൻ I ഓഫ് 1042 (പരിഷ്കരിക്കാനുള്ള ബിൽ താണുപിള്ള കൊണ്ടുവന്നെങ്കിലും പിൻവലിക്കപ്പെട്ടു) സിവിൽ കോർട്ട്സ് റെഗുലേഷൻ (മുൻസിഫുകളുടെ പിഴ പരിധി 20 രൂപയിൽ നിന്ന് 30 രൂപയായും സില്ലാ ജഡ്ജുകളുടെ പിഴ പരിധി 50 രൂപയിൽ നിന്ന് 100 രൂപയാക്കാനുമുള്ള നിയമം - താണുപിള്ള മുന്നോട്ടുവച്ചത്) അവതരണാനുമതി നൽകപ്പെട്ടു.
ഏപ്രിൽ 15
ഒൻപതു വിഷയങ്ങളാണ് ഈ ദിവസം ചർച്ച ചെയ്യപ്പെട്ടത്.
ടുബാക്കോ റെഗുലേഷൻ (അമെൻഡ്മെന്റ്) VIII ഓഫ് 1063: താണുപിള്ളയാണ് ബിൽ മുന്നോട്ടുവച്ചത്.
മൂന്ന് ഗസറ്റിൽ പ്രസിദ്ധപ്പെടുത്തിയശേഷം അടുത്ത യോഗത്തിൽ പരിഗണിക്കാമെന്ന് തീരുമാനിച്ചു.
സിവിൽ കോർട്ട്സ് റെഗുലേഷൻ (അമെൻഡ്മെന്റ്) I ഓഫ് 1057: പിഴ പരിധി ഉയർത്താനുള്ള ബിൽ താണുപിള്ള മുന്നോട്ടുവച്ചു.
ജനങ്ങൾക്ക് സാമ്പത്തികമായി ഈ ഉയർന്ന പിഴ താങ്ങാനാവുമോ എന്നതുസംബന്ധിച്ച സ്ഥിതിവിവരക്കണക്കുകൾ ലഭ്യമാകുന്നതുവരെ ബിൽ നീക്കിവയ്ക്കാൻ തീരുമാനമെടുക്കപ്പെട്ടു.
ജെന്മി ആൻഡ് ടെനന്റ് ബിൽ: താണുപിള്ള അവതരിപ്പിച്ചു.
ഇത് ഗസറ്റിൽ പ്രസിദ്ധപ്പെടുത്താനും സെലക്റ്റ് കമ്മിറ്റിയുടെ പരിഗണനയ്ക്ക് വിടാനും തീരുമാനമായി.
റെഗുലേഷൻ III ഓഫ് 1061 (ഇമ്പോർട്ട് ഓഫ് ആംസ് ആൻഡ് അമുനിഷൻ): വാട്ട്സ് ബിൽ അവതരിപ്പിച്ചു.
ഇത് ഗസറ്റിൽ പ്രസിദ്ധപ്പെടുത്താനും അടുത്ത യോഗത്തിൽ പരിഗണിക്കാനും തീരുമാനിച്ചു.
ലോ ആൻഡ് എവിഡൻസ് ബിൽ: ഇംഗ്ലീഷ് ബില്ലിന്റെ ചുവടുപിടിച്ച് ഒരു തെളിവുനിയമം അവതരിപ്പിക്കാനുള്ള അനുമതി രാജ റാം റാവു തേടി.
അവതരണാനുമതി ലഭിച്ചു.
ലോൺസ് റ്റു പ്രൊവൈഡ് ഇൻഡിവിജ്വൽസ്: കൃഷി മെച്ചപ്പെടുത്താനായി സ്വകാര്യവ്യക്തികൾക്ക് കടം കൊടുക്കുന്നതുസംബന്ധിച്ച ബില്ലിന് താണുപിള്ള അനുമതി തേടി.
അവതരണാനുമതി നൽകപ്പെട്ടു.
ഗ്രാന്റ് ഓഫ് വേസ്റ്റ് ലാൻഡ്സ് ബിൽ: രാജ റാം റാവു തരിശുഭൂമി പതിച്ചുകൊടുക്കുന്നതു സംബന്ധിച്ച ബില്ലിന് അവതരണാനുമതിക്കപേക്ഷിച്ചു.
ഇത് നൽകപ്പെട്ടു.
ഫോറസ്റ്റ് റെഗുലേഷൻ IV ഓഫ് 1063: രാജ റാം റാവു ഈ നിയമം ഭേദഗതി ചെയ്യുന്നതിനുള്ള ബിൽ അവതരിപ്പിക്കാനുള്ള അനുമതി ആവശ്യപ്പെട്ടു.
റെഗുലേഷൻ I ഓഫ് 1039 - പ്രൊട്ടക്ഷൻ ഓഫ് ഇലക്ട്രിക് ടെലിഗ്രാഫ്: വാട്ട്സ് ഈ നിയമം ഭേദഗതി ചെയ്യുന്നതിനുള്ള ബില്ലിന് അവതരണാനുമതി അഭ്യർത്ഥിച്ചു.
ജൂൺ 24
രണ്ടു വിഷയങ്ങളാണ് യോഗം ചർച്ച ചെയ്തത് റ്റുബാക്കോ റെഗുലേഷൻ (അമെൻഡ്മെന്റ്) ബിൽ: പരിഷ്കാരങ്ങളോടെ ജൂലൈ 22-ലെ യോഗത്തിൽ പരിഗണിക്കാൻ തീരുമാനിച്ചു.
ക്രിമിനൽ പ്രൊസീജ്യർ ബിൽ സംബന്ധിച്ച സെലക്റ്റ് കമ്മിറ്റി റിപ്പോർട്ട്: ഗസറ്റി‌ൽ പ്രസിദ്ധീകരിക്കാനും ഒക്റ്റോബറിൽ വീണ്ടും പരിഗണിക്കാനും തീരുമാനിച്ചു.
ജൂൺ 25
ആംസ് റെഗുലേഷൻ (അമെൻഡ്മെന്റ്) ബിൽ മാത്രമാണ് 25-ആം തീയതി പരിഗണിച്ചത്.
ചർച്ച 26-ലേയ്ക്കും നീണ്ടു.
ആംസ് റെഗുലേഷൻ നിയമം പ്രശ്നം പിടിച്ചതാണെന്നും ഇത് ഭേദഗതി ചെയ്യുന്നതിലും ഭേദം പുതിയ ബിൽ കൊണ്ടുവരുന്നതാണെന്നും യോഗം തീരുമാനിച്ചു.
ജൂൺ 26
ഏഴു വിഷയങ്ങൾ ഈ ദിവസം പരിഗണിച്ചു ബിൽ ഫോർ പ്രൊട്ടക്ഷൻ ഫ്രം ഫാമിൻ, ബിൽ റ്റു റെഗുലേറ്റ് ആൻഡ് ലീഗലൈസ് ദി റൈറ്റ്സ് ഓഫ് ദി നാഞ്ചിനാട് ഉകന്തുടുമ മരുമേഘവാടി വെള്ളാളൻ ബിൽ ഫോർ റെഗുലേറ്റിംഗ് ദി ഗ്രാന്റ് ഓഫ് വേസ്റ്റ് ലാൻഡ്സ് ബിൽ റ്റു റെഗുലേറ്റ് ദി ഗ്രാന്റ് ഓഫ് ലോൺസ് റ്റു പ്രൈവറ്റ് ഇൻഡിവിജ്വൽസ് ഫോർ അഗ്രിക്കൾച്ചറൽ പർപ്പസ് ബിൽ ഫോർ അഡോപ്റ്റിംഗ് ദി ബ്രിട്ടീഷ് ഇൻഡ്യ എവിഡൻസ് ആക്റ്റ് സിവിൽ കോർട്ട് അമെൻഡ്മെന്റ് റെഗുലേഷൻ ആംസ് റെഗുലേഷൻ (അമെൻഡിംഗ്) ബിൽ ഓഗസ്റ്റ് 5
രണ്ട് വിഷയങ്ങളാണ് ഈ ദിവസം പരിഗണിച്ചത് ബിൽ ഫോർ ടേക്കിംഗ് ഓഫ് സെൻസസ് ബിൽ ഫോർ റെഗുലേറ്റിംഗ് ഗ്രാന്റ് ഓഫ് വേസ്റ്റ്ലാൻഡ്സ് ഒക്റ്റോബർ 18
രണ്ട് വിഷയങ്ങളാണ് ഈ ദിവസവും പരിഗണിക്കപ്പെട്ടത് സ്മോൾ കോസ് ബിൽ പാസ്സാക്കപ്പെട്ടു ബിൽ ഫോർ അക്വയറിംഗ് ലാൻഡ് ഫോർ പബ്ലിക് പർപ്പസ്: താണുപിള്ള അവതരണാനുമതി അഭ്യർത്ഥിച്ചു.
അനുമതി നൽകപ്പെട്ടു.
ഒക്റ്റോബർ 24
നാലുവിഷയങ്ങൾ കൗൺസിൽ ഈ ദിവസം പരിഗണയ്ക്കെടുത്തു.
സെൻസസ്സ് ബിൽ പാസ്സാക്കപ്പെട്ടു ടുബാക്കോ റെഗുലേഷൻ (അമെൻഡ്മെന്റ്) ബിൽ പാസാക്കപ്പെട്ടു ബിൽ റ്റു റെഗുലേറ്റ് ദി ഗ്രാന്റ് ഓഫ് ലാൻഡ് ഫോർ അഗ്രിക്കൾച്ചറൽ ഇംപ്രൂവ്മെന്റ്സ്: സെലക്റ്റ് കമ്മിറ്റിയുടെ പരിഗണനയ്ക്ക് വിട്ടു.
റോയൽ കോർട്ട്സ് റെഗുലേറ്റിംഗ് (അമെൻഡ്മെന്റ്) ബിൽ: പരിഗണിക്കപ്പെട്ടു.
മാർച്ച് 3
ഉകന്തുടമ ബിൽ (Ukanthuduma Bill) മാത്രമാണ് ഈ ദിവസം പരിഗണിക്കപ്പെട്ടത്.
മാർച്ച് 4 മുതൽ 12 വരെ
തുടർച്ചയായി 9 ദിവസം ക്രിമിനൽ പ്രൊസീജ്യർ ബിൽ കൗൺസിൽ പരിഗനയ്ക്കെടുത്തു.
നിയമത്തിലെ വിവിധ വകുപ്പുകൾ വിശദമായി കൗൺസിൽ ചർച്ച ചെയ്തു.
മേയ് 19
അഗ്രിക്കൾച്ചറൽ ലോൺ ബിൽ ചർച്ചയ്ക്കെടുത്തു.
സെലക്റ്റ് കമ്മിറ്റി നിർദ്ദേശിച്ച പരിഷ്കാരങ്ങളോടെ നിയമം പാസാക്കപ്പെട്ടു.
ക്രിമിനൽ പ്രൊസീജ്യർ ബിൽ കൗൺസിൽ വീണ്ടും പരിഗണിച്ചു ജൂലൈ 8
വേസ്റ്റ് ലാൻഡ് ബിൽ സെലക്റ്റ് കമ്മിറ്റിയുടെ പരിഗണനയ്ക്കയക്കാൻ തീരുമാനമെടുത്തു.
ഇൻഡ്യൻ എവിഡൻസ് ബിൽ പരിഗണിക്കപ്പെട്ടു ഓഗസ്റ്റ് 6=
ക്രിമിനൽ പ്രൊസീജ്യർ ബിൽ വീണ്ടും പരിഗണനയ്ക്കെടുത്തു.
129, 407, 280, 281, 398 (1), 398 (2) എന്നീ സെക്ഷനുകളിലെ ഭേദഗതികൾ അംഗീകരിക്കപ്പെട്ടു.
ഓഗസ്റ്റ് 7
ഫോറസ്റ്റ് ബിൽ പരിഗണനയ്ക്കെടുത്തു.
ഇത് സെലക്റ്റ് കമ്മിറ്റിക്ക് അയയ്ക്കാൻ തീരുമാനമെടുത്തു.
ട്രാവൻകൂർ ഹൗസ്
Coordinates : 28°37′10″N 77°13′41″E ﻿ / ﻿ 28.619494°N 77.228112°E ﻿ / 28.619494; 77.228112 28°37′10″N 77°13′41″E ﻿ / ﻿ 28.619494°N 77.228112°E ﻿ / 28.619494; 77.228112 തിരുവിതാംകൂർ ഭരണാധികാരികളുടെ ഡെൽഹിയിലെ താമസസ്ഥലമായിരുന്നു ട്രാവൻകൂർ ഹൗസ് .
ഇത് കസ്തൂർബാ ഗാന്ധി മാർഗിലാണ് സ്ഥിതി ചെയ്യുന്നത്.
ഇതിന് ട്രാവൻകൂർ  പാലസ് എന്നും പറയപ്പെടുന്നു.
ഇതും കാണുക ദില്ലി കൊച്ചിൻ ഹൗസ് അവലംബങ്ങൾ പുറം കണ്ണികൾ http://www.delhievents.com/2009/11/travancore-palace.html Image of Travancore House Archived 2015-09-23 at the Wayback Machine .
This article about an Indian building or structure is a stub.
ട്രാസി
ട്രാസി അമേരിക്കൻ ഐക്യനാടുകളിലെ കാലിഫോർണിയയിൽ സാൻ ജോവാക്വിൻ കൌണ്ടി യിലെ ഏറ്റവും ജനസംഖ്യയുള്ള രണ്ടാമത്തെ നഗരമാണ്.
2010 ലെ യു.എസ്. സെൻസസിൽ ഈ നഗരത്തിലെ ജനസംഖ്യ 82,922 ആയിരുന്നു.
നഗരത്തിന്റെ വടക്കുഭാഗത്തുള്ള ഇന്റർസ്റ്റേറ്റ് 205, കിഴക്കു ഭാഗത്തുള്ള ഇന്റർസ്റ്റേറ്റ് 5, തെക്ക് പടിഞ്ഞാറു ഭാഗത്തെ ഇന്റർസ്റ്റേറ്റ് 580 എന്നീ പാതകളാൽ രൂപീകൃതമായ ഭൂമിശാസ്ത്രപരമായ ഒരു ത്രികോണത്തിനകത്താണ് ട്രാസി നഗരം സ്ഥിതിചെയ്യുന്നത്.
ഇത് ട്രാസി നഗരത്തിന്റെ പ്രമാണവാക്യം ഉരുത്തിരിയുന്നതിനും കാരണമാകുകയും നഗരത്തിലെ വെബ്സൈറ്റിൽ "തിംക് ഇൻസൈഡ് ദ ട്രയാങ്കിൾ" എന്നു രേഖപ്പെടുത്തിയിട്ടുണ്ട്.
ട്രാവൻകോറിക്ക ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2010 ഒക്ടോബർ മുതൽ തുടരുന്നു.
ട്രാവൻകോറിക്ക എന്ന സ്പീഷീസിൽ 130-ൽ അധികം  ജീവ ജാലങ്ങൾ  കാണപ്പെടുന്നു.
പശ്ചിമഘട്ടത്തിൽ നിന്നുള്ളവയാണ്.
ഇവ പൊതുവെ രേഖപ്പെടുത്തിയത് തിരുവിതാംകൂർ ഭാഗത്ത് ആയിരുന്നു.
അതിനാലാണ് അവയ്ക്ക് 'ട്രാവൻകോറിക്ക'കൾ എന്ന പേരു കിട്ടിയത്.
ഇതിൽ പ്രധാനപ്പെട്ടവയാണ് ട്രാവൻകൂർ ആമ ഇവ വംശനാശ ഭീഷണി നേരിടുന്നവയാണ്.
ഈ ആമകളെ ചുരൽ ആമ എന്നും അറിയപ്പെടുന്നു.
ട്രാവൽ ഏജൻസി ഇംഗ്ലീഷ് വിലാസം https://ml.wikipedia.org/wiki/Travel_agency തോമസ് കുക്ക് ട്രാവൽ ഏജൻസി
യാത്രകൾ, വിനോദ യാത്രകൾ എന്നിവയുമായി ബന്ധപ്പെട്ട സേവനങ്ങൾ പൊതുജനങ്ങളിലേക്ക് എത്തിക്കുന്ന ഒരു സ്വകാര്യ സ്ഥാപനമോ പൊതു സ്ഥാപനമോ ആണ് ട്രാവൽ ഏജൻസി.
വിമാന ടിക്കറ്റുകൾ, കാർ വാടകക്ക് നൽകുക, കപ്പൽ യാത്രകൾ, ഹോട്ടൽ, തീവണ്ടി ടിക്കറ്റുകൾ, ട്രാവൽ ഇൻഷുറൻസ്, ടൂർ പാക്കേജുകൾ എന്നിവ ഇവരുടെ സേവനങ്ങൾ ആണ്.
പത്തൊൻപതാം നൂറ്റാണ്ടിന്റെ രണ്ടാം പകുതിയിലാണ് മോഡേൺ ട്രാവൽ ഏജൻസി രൂപം കൊണ്ടത്.
ട്രാവൽ മെഡിസിൻ ഇംഗ്ലീഷ് വിലാസം https://ml.wikipedia.org/wiki/Travel_medicine
അന്താരാഷ്ട്ര യാത്രക്കാരുടെ ആരോഗ്യപ്രശ്നങ്ങൾ തടയുന്നതും കൈകാര്യം ചെയ്യുന്നതുമായി ബന്ധപ്പെട്ട വൈദ്യശാസ്ത്ര ശാഖയാണ് ട്രാവൽ മെഡിസിൻ അല്ലെങ്കിൽ എംപോറിയാട്രിക്സ് എന്ന് അറിയപ്പെടുന്നത്.
ആഗോളവൽക്കരണവും യാത്രയും
ആഗോളവൽക്കരണം വ്യത്യസ്ത ആരോഗ്യ അന്തരീക്ഷത്തിലേക്ക് നയിക്കപ്പെടുന്ന യാത്രക്കാരുടെ എണ്ണം വർദ്ധിപ്പിക്കുകയും രോഗം പടരുന്നതിന് സഹായിക്കുകയും ചെയ്യുന്നു.
ഗ്ലോബൽ എപ്പിഡമോളജി ഓഫ് ഹെൽത്ത് റിസ്ക്സ്, വാക്സിനോളജി , മലേറിയ തടയൽ, ഏകദേശം 600 ദശലക്ഷം അന്താരാഷ്ട്ര യാത്രക്കാരുടെ ആരോഗ്യം നിലനിർത്താൻ രൂപകൽപ്പന ചെയ്ത പ്രീ-ട്രാവൽ കൗൺസിലിംഗ് എന്നിവ ട്രാവൽ മെഡിസിൻ്റെ പ്രധാന മേഖലകളാണ്.
വികസിത രാജ്യങ്ങളിൽ നിന്ന് വികസ്വര രാജ്യങ്ങളിലേക്ക് പ്രതിവർഷം 80 ദശലക്ഷം യാത്രക്കാർ പോകുന്നുണ്ടെന്നാണ് കണക്കാക്കുന്നത്.
മരണവും രോഗാവസ്ഥയും
പഠനങ്ങൾ സൂചിപ്പിക്കുന്നത് യാത്രയ്ക്കിടെയുള്ള മരണങ്ങളുടെ കാരണങ്ങളിൽ പ്രധാനം ഹൃദയസംബന്ധമായ അസുഖങ്ങളാണെന്നാണ് (50–70%).
പരിക്കും അപകടവും (~ 25%), പകർച്ചവ്യാധി (2.8–4%) എന്നിവയാണ് മറ്റ് കാരണങ്ങൾ.
വികസിത രാജ്യത്ത് നിന്ന് ഒരു മാസം ഒരു വികസ്വര രാജ്യത്ത് താമസിക്കുന്നവരിൽ പകുതിയോളം പേർക്ക് രോഗം പിടിപെടുമെന്ന് രോഗാവസ്ഥ പഠനങ്ങൾ സൂചിപ്പിക്കുന്നു.
വയറിളക്കമാണ് ഏറ്റവും സാധാരണമായി നേരിടുന്ന പ്രശ്നം ( ട്രാവലേർസ് ഡയേറിയ കാണുക).
ഡിസിപ്ലിൻ
എപ്പിഡെമിയോളജി , പകർച്ചവ്യാധി , പൊതുജനാരോഗ്യം, ട്രോപ്പിക്കൽ മെഡിസിൻ, ഹൈ ആൾട്ടിറ്റ്യൂഡ് ഫിസിയോളജി , യാത്രയുമായി ബന്ധപ്പെട്ട പ്രസവചികിത്സ, സൈക്യാട്രി , ഒക്യുപേഷണൽ മെഡിസിൻ, മിലിട്ടറി, മൈഗ്രേഷൻ മെഡിസിൻ,  എൻവയോൺമെൻ്റൽ ഹെൽത്ത് എന്നിവ ഉൾപ്പെടെയുള്ള വിവിധ മേഖലകളെ ട്രാവൽ മെഡിസിൻ മേഖല ഉൾക്കൊള്ളുന്നു.
ക്രൂയിസ് കപ്പൽ യാത്ര, ഡൈവിംഗ്, ബഹുജന സമ്മേളനങ്ങൾ (ഉദാ. ഹജ്ജ് ),  വിജന / വിദൂര പ്രദേശങ്ങളിലേക്കുള്ളള യാത്ര എന്നിവയെല്ലാം പ്രത്യേക യാത്രാ പ്രവർത്തനങ്ങളിൽ ഉൾപ്പെടുന്നു.
ട്രാവൽ മെഡിസിൻ പ്രാഥമികമായി നാല് പ്രധാന തരങ്ങളായി തിരിക്കാം: പ്രതിരോധം (പ്രതിരോധ കുത്തിവയ്പ്പ്, യാത്രാ ഉപദേശം), സഹായം (യാത്രക്കാരുടെ സ്വദേശത്തേക്കു കൊണ്ടുപോകുന്നതും വൈദ്യചികിത്സയും കൈകാര്യം ചെയ്യുന്നത്),  വൈൽഡർനസ് മെഡിസിൻ (ഉദാ. ഹൈ ആൾട്ടിറ്റ്യൂഡ് മെഡിസിൻ, ക്രൂയിസ് ഷിപ്പ് മെഡിസിൻ, എക്സ്പെഡിക്ഷൻ മെഡിസിൻ മുതലായവ) യാത്രാ ഇൻഷുറൻസ് നൽകുന്ന ആരോഗ്യ പരിരക്ഷയിലേക്കുള്ള പ്രവേശനം.
ട്രാവൽ മെഡിസിനിൽ പ്രീ-ട്രാവൽ കൺസൾട്ടേഷനും മൂല്യനിർണ്ണയവും, യാത്രയ്ക്കിടെയുള്ള ആകസ്മിക കാര്യങ്ങളുടെ ആസൂത്രണം, യാത്രാനന്തര ഫോളോ-അപ്പ്, പരിചരണം എന്നിവ ഉൾപ്പെടുന്നു.
ഓരോ രാജ്യത്തിലേക്കുമുള്ള യാത്രക്കാരുടെ ആരോഗ്യപ്രശ്നങ്ങളും വിമാന യാത്രയുടെ പ്രത്യേക ആരോഗ്യ അപകടങ്ങളും പരിഹരിക്കുന്ന വിവരങ്ങൾ നൽകുന്നത് ലോകാരോഗ്യ സംഘടനയാണ്.
കൂടാതെ, വിലയേറിയതും കാലികവുമായ വിവരങ്ങൾ സിഡിസി പ്രസിദ്ധീകരിക്കുന്നു.
ശ്രദ്ധിക്കേണ്ട പ്രധാന മേഖലകൾ വാക്സിനേഷനും ഏഴ് "ഐ"കളും (ഇംഗ്ലീഷിൽ എഴുതുമ്പോൾ) ആണ്: ഇൻസെക്റ്റ്സ് ( പ്രാണികൾ): റെപെലെൻസ്, കൊതുക് വലകൾ, ആന്റിമലേറിയൽ മരുന്നുകൾ ഇൻജെഷൻസ്: കുടിവെള്ളത്തിന്റെ സുരക്ഷ, ഭക്ഷണം ഇൻഡിസ്ക്രീഷൻ: എച്ച് ഐ വി , ലൈംഗികമായി പകരുന്ന രോഗം ഇഞ്ചുറിസ് ( പരിക്കുകൾ): അപകടം ഒഴിവാക്കൽ, വ്യക്തിഗത സുരക്ഷ, മൃഗങ്ങൾക്ക് ചുറ്റുമുള്ള സുരക്ഷ ഇമ്മേർഷൻ: സ്കിസ്റ്റോസോമിയാസിസ് ഇമ്യൂണൈസേഷൻ (രോഗപ്രതിരോധം) (പ്രീ-ട്രാവൽ വാക്സിനേഷൻ) ഇൻഷുറൻസ് : യാത്രയ്ക്കിടെയുള്ള കവറേജും സേവനങ്ങളും, ആരോഗ്യ പരിരക്ഷയും നിർദ്ദിഷ്ട രോഗ പ്രശ്നങ്ങൾ
മഞ്ഞപ്പനി ആഫ്രിക്കയിലെയും തെക്കേ അമേരിക്കയിലെയും ചില പ്രദേശങ്ങളിൽ കാണപ്പെടുന്നു.
സി‌ഡി‌സി സൈറ്റ് അപകടസാധ്യതയുള്ള പ്രദേശങ്ങൾ വിശദീകരിക്കുകയും പ്രതിരോധ കുത്തിവയ്പ്പുകളെക്കുറിച്ചും പ്രതിരോധ നടപടികളെക്കുറിച്ചും വിവരങ്ങൾ നൽകുകയും ചെയ്യുന്നു.
ആഫ്രിക്കയിലെ ഉഷ്ണമേഖലാ മെനിംജോകോക്കൽ ബെൽറ്റിൽ മെനിംജോകോക്കൽ മെനിഞ്ചൈറ്റിസ് സാധാരണമാാണ്.
മക്കയിലേക്ക് പോകുന്ന തീർഥാടകർക്ക് കുത്തിവയ്പ്പ് ആവശ്യമാണ്.
വിശദമായ വിവരങ്ങൾ സിഡിസി സൈറ്റിൽ ലഭ്യമാണ്.
സ്‌ക്രീനുള്ള മുറികൾ, എയർ കണ്ടീഷനിംഗ്, വലകൾ എന്നിവ ഉപയോഗിച്ച് കൊതുകുകടി തടയുകയോ കുറയ്ക്കുകയോ ചെയ്യുക, റെപെല്ലൻസ് (സാധാരണയായി DEET ) എന്നിവയുടെ ഉപയോഗം എന്നിവ ഉൾപ്പെടുന്നതാണ് മലേറിയ തടയൽ.
കൂടാതെ, യാത്രയ്ക്ക് മുമ്പും, എക്സ്പോഷർ സാധ്യതയുള്ള സമയത്തും, അപകടസാധ്യതയുള്ള പ്രദേശം വിട്ടതിനുശേഷം 4 ആഴ്ച ( ക്ലോറോക്വിൻ, ഡോക്സിസൈക്ലിൻ , അല്ലെങ്കിൽ മെഫ്ലോക്വിൻ ) അല്ലെങ്കിൽ 7 ദിവസം ( അറ്റോവക്വോൺ / പ്രൊഗുവാനിൽ അല്ലെങ്കിൽ പ്രൈമാക്വിൻ ) കീമോപ്രൊഫൈലാക്സിസ് ആരംഭിക്കുന്നു .
വിശദമായ സിഡിസി സൈറ്റ് കാണുക.
മരുന്ന് കിറ്റ്
ആവശ്യമായതും ഉപയോഗപ്രദവുമായ മരുന്നുകൾ ഉൾക്കൊള്ളുന്ന ഒരു മരുന്ന് കിറ്റ് എപ്പോഴും യാത്രയിൽ കൈവശം ഉണ്ടായിരിക്കണം.
സാഹചര്യങ്ങളെ അടിസ്ഥാനമാക്കി, മലേറിയ രോഗപ്രതിരോധം, കോണ്ടം , വയറിളക്കത്തെ പ്രതിരോധിക്കാനുള്ള മരുന്നുകൾ എന്നിവയും ഇതിൽ ഉൾപ്പെടുത്തണം.
കൂടാതെ, ഒരു അടിസ്ഥാന പ്രഥമശുശ്രൂഷ കിറ്റ് കൂടി യാത്രയിൽ ഉപയോഗപ്രദമാകും.
വയറിളക്കം അല്ലെങ്കിൽ കുടൽ പ്രശ്നങ്ങൾ, ശ്വാസകോശ സംബന്ധമായ പ്രശ്നങ്ങൾ, മുറിവുകൾ, വേദന എന്നിവയാണ് യാത്രക്കാർ അനുഭവിക്കുന്ന നാല് പ്രധാന മെഡിക്കൽ പ്രശ്നങ്ങൾ എന്ന് പഠനങ്ങൾ തെളിയിച്ചിട്ടുണ്ട്.
മെഡിക്കൽ കിറ്റിൽ ഇതിന് വേണ്ട കാര്യങ്ങളെങ്കിലും ഉൾപ്പെടുത്തണം.
വയറിളക്കരോഗികൾക്ക് ഏറ്റവും മികച്ച ചികിത്സ ഒരു ആൻറിബയോട്ടിക്കും (ഉദാ. സിപ്രോഫ്ലോക്സാസിൻ) ഒപ്പം ഒരു സ്റ്റോപ്പർ (ഉദാ. ലോപെറാമൈഡ്) കൂടി ഉൾപ്പെടുന്നതാണെന്ന് ഗവേഷണങ്ങൾ തെളിയിച്ചിട്ടുണ്ട്.
ബാക്ടീരിയ പ്രതിരോധം കാരണം, ലോകത്തിന്റെ വിവിധ ഭാഗങ്ങളിൽ വ്യത്യസ്ത ആൻറിബയോട്ടിക്കുകൾ ആവശ്യമാണ്.
യാത്ര ചെയ്യുന്ന വ്യക്തിയുടെ കൃത്യമായ ലക്ഷ്യസ്ഥാനത്തിനും മെഡിക്കൽ ചരിത്രത്തിനുമനുസരിച്ച് മികച്ച മെഡിക്കൽ കിറ്റ് ക്രമീകരിക്കുന്നതിന് ഒരു ട്രാവൽ ഡോക്ടറെ സമീപിക്കുന്നത് നല്ലതാണ്.
അവലംബം പുറം കണ്ണികൾ സി‌ഡി‌സി ട്രാവലേഴ്‌സ് ഹെൽത്ത് - ലക്ഷ്യസ്ഥാനങ്ങൾ, ഔട്ട് ബ്രേക്ക്സ്, ശുപാർശ ചെയ്യപ്പെട്ട അല്ലെങ്കിൽ ആവശ്യമായ പ്രതിരോധ കുത്തിവയ്പ്പുകൾ എന്നിവയെക്കുറിച്ചുള്ള വിവരങ്ങൾ ഉൾപ്പെടുന്നു ഇന്റർനാഷണൽ അസോസിയേഷൻ ഫോർ മെഡിക്കൽ അസിസ്റ്റൻസ് ടു ട്രാവലേഴ്‌സ് (IAMAT) ഇന്റർനാഷണൽ സൊസൈറ്റി ഓഫ് ട്രാവൽ മെഡിസിൻ ലോകാരോഗ്യ സംഘടന - രാജ്യാംഗങ്ങളുടെ പട്ടിക - രോഗം പൊട്ടിപ്പുറപ്പെടുന്നതിനെക്കുറിച്ചും ആരോഗ്യ പ്രൊഫൈലുകളെക്കുറിച്ചും വിവരങ്ങൾ ഉൾക്കൊള്ളുന്നു
ട്രാസോഡോൺ ഇംഗ്ലീഷ് വിലാസം https://ml.wikipedia.org/wiki/Trazodone
നിരവധി ബ്രാൻഡ് നാമങ്ങളിൽ വിൽക്കുന്ന ട്രാസോഡോൺ , ഒരു ആന്റീഡിപ്രസന്റ് മരുന്നാണ്.
വിഷാദരോഗം , ഉത്കണ്ഠാ രോഗങ്ങൾ, ഉറക്കത്തിലെ ബുദ്ധിമുട്ടുകൾ എന്നിവ ചികിത്സിക്കാൻ ഇത് ഉപയോഗിക്കുന്നു.
മരുന്ന് വായിലൂടെ കഴിക്കുന്നു.
വരണ്ട വായ, ബോധക്ഷയം, ഛർദ്ദി, തലവേദന എന്നിവ സാധാരണ പാർശ്വഫലങ്ങളിൽ ഉൾപ്പെടുന്നു.
കൂടുതൽ ഗുരുതരമായ പാർശ്വഫലങ്ങളിൽ ആത്മഹത്യ, ഉന്മാദം, ക്രമരഹിതമായ ഹൃദയമിടിപ്പ്, രോഗശാസ്ത്രപരമായി നീണ്ടുനിൽക്കുന്ന ഉദ്ധാരണം എന്നിവ ഉൾപ്പെടാം.
ഗർഭകാലത്തോ മുലയൂട്ടുന്ന സമയത്തോ ഉപയോഗിക്കുന്നത് സുരക്ഷിതമാണോ എന്ന് വ്യക്തമല്ല.
ഇത് സെറോടോണിൻ ആന്റഗോണിസ്റ്റിന്റെയും റീഅപ്‌ടേക്ക് ഇൻഹിബിറ്റർ (SARI) ക്ലാസിന്റെയും ഫിനൈൽപൈപെറാസൈൻ സംയുക്തമാണ്.
ട്രാസോഡോണിന് സെഡേറ്റിംഗ്  ഫലവുമുണ്ട്.
References External links Trazodone എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ട്രാൻ ഹങ് ഡാവോ
ട്രാൻ രാജവംശക്കാലത്ത് വിയറ്റ്നാമിന്റെ പരമോന്നത സേനാധിപനായിരുന്നു ട്രാൻ ഹങ് ഡാവോ (1228 – 1300).
ട്രാൻ ക്വോക് ടുവാൻ രാജകുമാരനായാണ് ( 陳 國 峻 ) ഇദ്ദേഹം ജനിച്ചത്.
പതിമൂന്നാം നൂറ്റാണ്ടിൽ വിയറ്റ്നാം കീഴടക്കുവാനായി മംഗോൾ സേന നടത്തിയ മൂന്ന് ആക്രമണങ്ങൾക്കിടെ വിയറ്റ്നാം സേനയെ നയിച്ചത് ഇദ്ദേഹമാണ്.
കുബ്ലായി ഖാന്റെ കീഴിലുള്ള യുവാൻ രാജവംശത്തിനെതിരായി ഇദ്ദേഹം നേടിയ വിജയങ്ങൾ ലോക ചരിത്രത്തിലെത്തന്നെ ഏറ്റവും മികച്ച സൈനികവിജയങ്ങളായി കണക്കാക്കപ്പെടുന്നു.
ഇദ്ദേഹം യുദ്ധതന്ത്രങ്ങളെപ്പറ്റി ധാരാലം ഗ്രന്ഥങ്ങൾ രചിച്ചിട്ടുണ്ട്.
ചരിത്രത്തിലെ ഏറ്റവും മികച്ച യുദ്ധതന്ത്രജ്ഞരിൽ ഒരാളായാണ് ഇദ്ദേഹത്തെ കരുതുന്നത്.
ട്രാൻ രാജവംശം ലൈ രാജവംശത്തിനുശേഷം 1225 എഡിയിൽ അധികാരത്തിൽ വന്നതിന് ശേഷമാണ് ഇദ്ദേഹം ജനിച്ചത്.
ട്രാൻ ലിയു രാജകുമാരൻ (ട്രാൻ തായി ടോങ് എന്ന കുട്ടിയായിരുന്ന ചക്രവർത്തിയുടെ മൂത്ത സഹോദരൻ) ആയിരുന്നു ട്രാൻ ഹങ് ഡാവോയുടെ അച്ഛൻ.
ആദ്യ മംഗോൾ ആക്രമണം
1226 എഡിയിൽ രാജ്ഞിയായിരുന്ന ലൈ ചിയെവു തന്റെ ഭർത്താവായിരുന്ന ട്രാൻ കാനിന് അധികാരം കൈമാറിയതോടെ ലൈ രാജവംശത്തിന് ശേഷം ട്രാൻ രാജവം ശം അധികാരത്തിലെത്തി.
അധികാരമേറ്റ ട്രാൻ രാജവംശം അവർക്ക് ഭീഷണിയായ എല്ലാവരെയും ഇല്ലായ്മ ചെയ്യുകയും അധികാരത്തിൽ പിടിമുറുക്കുകയും ചെയ്തു.
ഈ സമയത്ത് മംഗോളുകൾ മദ്ധ്യേഷയും കിഴക്കൻ യൂറോപ്പും കീഴടക്കിയിരുന്നു.
ഇവർ ദാലി രാജ്യവും സോങ് ചൈനയും കീഴടക്കുവാനായി തെക്കോട്ട് വന്നു.
1254 എഡിയിൽ ദാലി രാജ്യത്തെ മംഗോളുകൾ തുടച്ചുനീക്കി.
ഇതിനുശേഷം ഡായി വെറ്റ് രാജ്യത്തേയ്ക്ക് (വിയറ്റ്നാം) ഇവർ സന്ദേശവാഹകരെ അയച്ചു.
സോങ് രാജ്യത്തെ ആക്രമിക്കുവാനായി തങ്ങളുടെ സൈന്യത്തിന് വിയറ്റ്നാമിലൂടെ നീങ്ങാൻ അനുമതി നൽകണം എന്നായിരുന്നു അഭ്യർത്ഥന.
മംഗോൾ ആക്രമണത്തിനുള്ള ഒരു തന്ത്രമാണ് ഇതെന്ന് സംശയിച്ച ട്രാൻ ചക്രവർത്തി അനുമതി നിഷേധിച്ചു.
1258-ൽ മംഗോളുകൾ ദായി വെറ്റ് ആക്രമിച്ചു.
ഇതായിരുന്നു ആദ്യത്തെ മംഗോൾ-വിയറ്റ്നാം യുദ്ധം.
രണ്ടാം മംഗോൾ ആക്രമണം
1285-ൽ കുബ്ലായി ഖാൻ ഡായി വെറ്റിനോട് തന്റെ സൈന്യത്തിന് ആധുനിക വിയറ്റ്നാമിന്റെ മദ്ധ്യഭാഗത്തായി അന്നുണ്ടായിരുന്ന ചമ്പ രാജ്യം ആക്രമിക്കാനായി പ്രവേശനാനുമതി അഭ്യർത്ഥിച്ചു.
ഡായി വെറ്റ് ചക്രവർത്തിയായിരുന്ന ട്രാൻ നാൻ ടോങ് അനുമതി നിഷേധിച്ചു.
ടോഗാൻ രാജകുമാരന്റെ നേതൃത്വത്തിൽ ഇതോടെ മംഗോൾ സേന ഡായി വെറ്റ് ആക്രമിച്ചു.
ഥാങ് ലോങ് (ആധുനിക ഹാനോയി ) എന്ന ഡായി വെറ്റ് തലസ്ഥാനം ഇവർ പിടിച്ചെടുത്തു.
തലസ്ഥാനം കത്തിച്ചശേഷം കുലീനവർഗ്ഗം തെക്കോട്ട് രക്ഷപെട്ടു.
മംഗോൾ സേനയ്ക്ക് കൊള്ളമുതലൊന്നും ഇവിടെ നിന്ന് ലഭിച്ചില്ല.
ട്രാൻ ഹങ് ഡാവോയും സേനാധിപന്മാരും രാജകുടുംബത്തോടൊപ്പം തെക്കോട്ട് കടന്നു.
തൊട്ടുപിന്നാലെ മംഗോൾ സേനയുമുണ്ടായിരുന്നു.
മംഗോൾ സേനയുടെ സാമാനങ്ങൾ തീരുകയും അസുഖങ്ങൾ ആരംഭിക്കുകയും ചെയ്തതോടെ ട്രാൻ ഹങ് ഡാവോ പ്രത്യാക്രമണങ്ങൾ നടത്താനാരംഭിച്ചു.
മംഗോൾ സേനയുടെ കുതിരപ്പടയെ ഉപയോഗിക്കാൻ സാധിക്കാത്ത വിധത്തിൽ നാവിക സേനയെയും മറ്റും ഉപയോഗിച്ചാണ് ഇദ്ദേഹം യുദ്ധത്തിലേർപ്പെട്ടത്.
ശക്തമായ മംഗോൾ കുതിരപ്പടയുടെ മേധാവി സോഗേറ്റു യുദ്ധത്തിൽ പരാജയപ്പെട്ടു.
ഡായി വെറ്റിൽ നിന്ന് തിരികെപ്പോകുന്ന വഴി ഹ്മോങ് വംശജരും യാവോ വംശജരും മംഗോളുകളെ ആക്രമിച്ചു.
മൂന്നാം മംഗോൾ ആക്രമണം
1287-ൽ കുബ്ലായി ഖാൻ തന്റെ പ്രിയ പുത്രനായ ടോഘാൻ രാജകുമാരനെ ഡായി വെറ്റ് കീഴടക്കാൻ മറ്റൊരു ശ്രമം നടത്താനായി അയച്ചു.
അഞ്ച് ലക്ഷം പേർ വരുന്ന കാലാൾപ്പടയും നാവിക സേനയുമായാണ് ആക്രമണം നടത്തിയത്.
അതിർത്തിയിലെ ഡായി വെറ്റ് സൈന്യത്തെ മംഗോളുകൾ പെട്ടെന്നുതന്നെ പരാജയപ്പെടുത്തി.
മംഗോൾ നാവികസേന ജനറൽ ജനറൽ ട്രാൻ ഘാൻ ഡുവിന്റെ നാവികസേനയെ വാൻ ഡോണിൽ പരാജയപ്പെടുത്തി.
കുതിരപ്പടയും രണ്ട് ഗാരിസണുകൾ പിടിച്ചെടുക്കുന്നതിൽ വിജയിച്ചു.
സാമാനങ്ങളുമായി പിന്നാലെ വരുകയായിരുന്ന മംഗോൾ കപ്പലുകൾ ജനറൽ ട്രാൻ ഖാൻ ഡുവിന്റെ സേന തടഞ്ഞു.
ഡായി വെറ്റ് സേന മംഗോളുകൾക്കെതിരേ ഗറില്ല യുദ്ധമുറ ഉപയോഗിച്ച് ആക്രമണങ്ങൾ നടത്തി.
ഥാങ് ലോങ്ങിലേയ്ക്ക് മംഗോളുകൾ തങ്ങളുടെ കുതിരപ്പടയുടെ ശക്തിയിൽ മുന്നേറുന്നുണ്ടായിരുന്നു.
ചക്രവർത്തി ഥാങ് ലോങ് ചുട്ടെരിക്കാനുള്ള ഉത്തരവ് ഇതിനിടെ നൽകി.
മംഗോളുകൾ കരയിൽ വിജയം നേടിയെങ്കിലും നാവിക യുദ്ധത്തിൽ പരാജയം നേരിട്ടു.
ബാക്ക് ദാങ് നദിയിലെ യുദ്ധം
മംഗോൾ സേനയ്ക്ക് ഈ നദിയുടെ പ്രത്യേകതകൾ അറിയാമായിരുന്നില്ല.
മംഗോൾ സേനയുടെ വഴി മനസ്സിലാക്കിയ ട്രാൻ ഹങ് ഡാവൊ നദിയിൽ വേലിയേറ്റ സമയത്ത് കാണാൻ സാധിക്കാത്ത രീതിൽ ഉരുക്ക് മുനകളോട് കൂടിയ കുന്തങ്ങൾ സ്ഥാപിച്ചു.
ചെറിയ നൗകകളുപയോഗിച്ച് വിയറ്റ്നാം സേന മംഗോളുകളുടെ കപ്പലുകളെ ഈ കുന്തങ്ങളിലേയ്ക്ക് നയിച്ചു.
ധാരാളം മംഗോൾ കപ്പലുകൾ മുങ്ങിപ്പോയി.
400 കപ്പലുകൾ വിയറ്റ്നാം സേന കത്തിച്ചുകളഞ്ഞു.
മംഗോൾ നാവികസേനയുടെ മേധാവി ഒമാറിനെ പിടികൂടി വധിച്ചു.
ടോഘാൻ രാജകുമാരന്റെ കുതിരപ്പട ചൈനയിലേയ്ക്ക് പിൻവാങ്ങി.
ഇതിനിടെ പല സ്ഥലങ്ങളിൽ വച്ച് അവർ ആക്രമിക്കപ്പെട്ടു.
ഭരണകൂടത്തോടുള്ള കൂറ്
ട്രാൻ സൈന്യം പൂർണ്ണമായി ഇദ്ദേഹത്തിന്റെ നിയന്ത്രണത്തിലായിരുന്നുവെങ്കിലും ഒരിക്കലും ഭരണകൂടത്തിനെതിരായി ഇദ്ദേഹം നീങ്ങിയിരുന്നില്ല.
സ്ഥാനമാനങ്ങൾ കൊടുക്കുവാനുള്ള അനുമതി ട്രാൻ ഹങ് ഡാവോ, ഗുയെൻ രാജവംശം .
ഡായി വെറ്റിന്റെ പരമോന്നത കമാൻഡർ എന്ന സ്ഥാനം ചക്രവർത്തി ഇദ്ദേഹത്തിന് നൽകുകയുണ്ടായി.
സ്ഥാനങ്ങൾ ആർക്ക് വേണമെങ്കിലും നൽകാൻ ചക്രവർത്തി ഇദ്ദേഹത്തിന് അനുവാദവും നൽകി.
ഇദ്ദേഹം പക്ഷേ ഈ അധികാരം ഒരിക്കലും ഉപയോഗിച്ചില്ല.
യുവാൻ രാജവംശം ആക്രമിച്ചപ്പോൾ ഇദ്ദേഹം തന്റെ സൈന്യത്തെ സഹായിക്കാൻ പണക്കാരോട് അഭ്യർത്ഥിച്ചു.
പക്ഷേ ഇതിന് പകരമായി ചെറിയ സ്ഥാനങ്ങളേ അവർക്ക് നൽകിയുള്ളൂ.
കവി
ഇദ്ദേഹം ഒരു മികച്ച കവിയായിരുന്നു.
മംഗോൾ ആക്രമണങ്ങളില്ലായിരുന്നുവെങ്കിൽ ഇദ്ദേഹം ഒരുപക്ഷേ പ്രസിദ്ധനായ ഒരു കവി ആകുമായിരുന്നു.
ഇദ്ദേഹത്തിന്റെ ജീവിതത്തിന്റെ അറുപത് വർഷം മംഗോളുകളെ തടയാനാണ് ചിലവഴിച്ചത്.
1300 എഡിയിൽ അസുഖം ബാധിച്ചാണ് ഇദ്ദേഹം മരിച്ചത്.
73 വയസ്സായിരുന്നു.
മൃതദേഹം ദഹിപ്പിക്കുകയും ചാരം ഇദ്ദേഹത്തിന് ഇഷ്ടപ്പെട്ട ഒരു ഓക്ക് മരത്തിന്റെ കീഴിൽ വിതറുകയും ചെയ്തു.
ഇദ്ദേഹം തന്നെയാണ് ഈ മരം നട്ടിരുന്നത്.
മരണശേഷം ഇദ്ദേഹത്തിന്റെ ബഹുമാനാർത്ഥം ചക്രവർത്തി "ഹങ് ഡാവോ ഡായി വുവോങ്" (ഗ്രേറ്റ് ലോഡ് ഹങ് ഡാവോ) എന്ന പദവി നൽകി.
ട്രാൻ ഹങ് ഡാവോ തന്റെ വിജയങ്ങൾ നേടിയത് പരാജമയറിയാതെ നിന്ന മംഗോൾ സേനയോടാണ്.
മികച്ച ആയുധങ്ങളോ സംവിധാനങ്ങളോ ഇല്ലാതെ യുദ്ധത്തിനിറങ്ങിയ കർഷകരെക്കൊണ്ടാണ് ഈ വിജയങ്ങൾ അദ്ദേഹം നേടിയത് എന്നത് അത്ഭുതകരമാണ്.
യുദ്ധതന്ത്രത്തിലെ മികവാണ് യുദ്ധങ്ങളിലെ വിജയത്തിന് കാരണം.
1285-ൽ മംഗോൾ ആക്രമണത്തിന് മുൻപായി ഇദ്ദേഹം ഓഫീസർമാരോട് നടത്തിയ പ്രഖ്യാപനം പ്രസിദ്ധമാണ്.
വിയറ്റ്നാം ജനത ഇദ്ദേഹത്തെ ഒരു ദേശീയ ഹീറോ ആയാണ് കണക്കാക്കുന്നത്.
ഇദ്ദേഹത്തെ ആരാധിക്കുന്ന പല ദേവാലയങ്ങളുണ്ട്.
വിയറ്റ്നാമിലെ മിക്ക നഗരങ്ങളിലും ഒരു റോഡ് ഇദ്ദേഹത്തിന്റെ പേരിലാണ് അറിയപ്പെടുന്നത്.
ഇവയും കാണുക ട്രാൻ രാജവംശം വിയറ്റ്നാമിന്റെ ചരിത്രം വിയറ്റ്നാമിലെ മംഗോൾ അധിനിവേശശ്രമങ്ങൾ അവലംബം ഈ ലേഖനത്തിന്‌ അവലംബങ്ങളോ പുറംകണ്ണികളോ നൽകിയിട്ടുണ്ട്, പക്ഷെ വരികൾക്കിടയിൽ ആവശ്യമുള്ളത്ര അവലംബങ്ങൾ ചേർത്തിട്ടില്ലാത്തതിനാൽ വസ്തുതകളുടെ ഉറവിടം വ്യക്തമാകുന്നില്ല .
(April 2009) ഗ്രന്ഥസൂചിക Taylor, K. W. (2013).
A History of the Vietnamese (illustrated ed.).
ISBN 0521875862 .
Retrieved 7 August 2013.
Hall, Kenneth R., ed.
Secondary Cities and Urban Networking in the Indian Ocean Realm, C. 1400-1800 .
Volume 1 of Comparative urban studies.
Lexington Books.
ISBN 0739128353 .
Hung Dao Resources 2015 പുറത്തേയ്ക്കുള്ള കണ്ണികൾ Tran Hung Dao എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
TRAN HUNG DAO (1213-1300) Statue of Trần Hưng Đạo, Vietnamese Hero, 19th-20th.
C. Archived 2006-11-02 at the Wayback Machine .
(in French) Le Vietnam et la stratégie du faible au fort Archived 2004-11-18 at the Wayback Machine .
Call of Soldiers Translated and adapted by George F. Schultz
ട്രാവൻകൂർ മെഡിസിറ്റി മെഡിക്കൽ കോളേജ്